jkorsvik/nowiki_second_scrape_merged huggingface dataset:
Liste over Tysklands ministre for samferdsel og bygg

Liste over Tysklands ministre for samferdsel og bygg gjelder perioden fra første verdenskrigs avslutning og frem til idag. Den dekker dermed den såkalte Weimarrepublikken (1919–1933) og Tysklands nasjonalsosialistiske periode fra 1933 til 1945. Etter andre verdenskrigs avslutning oppsto det i 1949 to stater på tysk jord. Det dreide seg om Forbundsrepublikken Tyskland i vest og Den tyske demokratiske republikk (DDR) i øst. I 1990 DDR ble oppløst og denne statens territorium (Øst-Tyskland) innlemmet og gjenforent med forbundsrepublikken i vest, gjerne kalt Vest-Tyskland.


== Riksminister for samferdsel under Weimarrepublikken (1919–1933) ==


== Riksminister for samferdsel under nasjonalsosialismen (1933–1945) ==


== Forbundsrepublikken Tysklands ministre for samferdsel og bygg (fra 1949) ==


=== Forbundsrepublikken Tysklands bygningsvesen (1949–1998, 2021–) ===
Stillingens fulle tittel var forbundsminister for regulering, bygningsvesen og byutvikling (tysk: Bundesminister für Raumordnung, Bauwesen und Städtebau). Etter 1998 ble bygnings- og byutviklingssaker overført til Samferdselsdepartementet. I 2021 ble departementet gjenopprettet.


=== Forbundsrepublikken Tysklands samferdselsministre etter 1949 ===


== DDRs ministre for samferdsel og bygg (1949–1990) ==


=== Minister for samferdsel ===


=== Minister for oppbygning ===


=== Minister for bygningsvesen ===


== Referanser ==
Nuer

Nuer er et afrikansk folk i Sør-Sudan som teller cirka en million. Borgerkrig har ført til at mange er flyktet til Etiopia og Sudan, og da i særdeleshe til Khartoum. 
Nuer har i historien ofte befunnet seg i konflikt med sine naboer dinkafolket; de to er de største folkegruppene i Sør-Sudan. Under borgerkrigen i Sudan kjempet mange av dem sammen i den sudanesiske opprørshæren mot araberne under en dinkaleder, men de historiske motsetningene spiller fortsatt en viktig rolle.
Bare et fåtall er kristne.
Nuerne har beholdt sin kulturelle egenart i større omfang en mange andre afrikanske folk. Folket er kjent for sin astronomiske interesse. De har egne navn på stjerner og egne stjernebilder. De utmerker seg i likhet med dinka også ved sin særegne kroppskunst: ved en voksenrite lar de brenne inn eller skjære inn arr i huden.
Moru

Moru er en folkegruppe i Sør-Sudan, hovedsakelig i Equatoria. De taler et sentralsudanesisk språk som er beslektet med språk talt av de kulturelt nærståendee folkene  avukaya, keliku, madi og lugbara.
Gregor Deschwanden

Gregor Deschwanden (født 27. februar 1991) er en sveitsisk skihopper.
Han debuterte individuelt i verdenscupen i skihopping på Lillehammer i desember 2011. Hans beste plassering i verdenscupen er en 7.-plass fra det andre rennet i Nizjnij Tagil i desember 2015, og oppnådde samme plassering i det første rennet i samme bakke 2. desember 2017.


== Resultater verdenscup ==


== Referanser ==


== Eksterne lenker ==
(en) Gregor Deschwanden – Olympics.com 
(en) Gregor Deschwanden – Olympic.org 
(en) Gregor Deschwanden – Olympedia 
(en) Gregor Deschwanden – Sports-Reference (OL-resultater – arkivert) 
(en) Gregor Deschwanden – FIS (skihopping) 
(pl) Gregor Deschwanden – skijumping.pl
Čestmír Kožíšek

Čestmír Kožíšek (født 9. november 1991) er en tsjekkisk skihopper.
Han debuterte i verdenscupen i skihopping i Vancouver januar 2009. Hans beste plassering i verdenscupen er en 13.-plass fra et skiflygingsrenn i Harrachov i februar 2013.


== Referanser ==


== Eksterne lenker ==
(en) Čestmír Kožíšek – Olympedia 
(cz) Čestmír Kožíšek – Tsjekkias olympiske komité 
(en) Čestmír Kožíšek – FIS (skihopping) 
(pl) Čestmír Kožíšek – skijumping.pl
Davide Bresadola

Davide Bresadola (født 10. september 1988) er en italiensk skihopper og tidligere kombinertløper.
Han debuterte i verdenscupen i kombinert i januar 2006, men klarte aldri å ta verdenscuppoeng. Han valgte da å satse kun på hopp, og fikk sin debut i verdenscupen i skihopping i Willingen januar 2011. Hans beste individuelle plassering i verdenscupen er en 9.-plass fra et renn på Lillehammer i desember 2014. Året før var han på det italienske laget som tok en sjetteplass i lagkonkurransen i samme bakke.


== Resultater verdenscupen i hopp ==


== Referanser ==


== Eksterne lenker ==
(en) Davide Bresadola – Olympics.com 
(en) Davide Bresadola – Olympic.org 
(en) Davide Bresadola – Olympedia 
(en) Davide Bresadola – Sports-Reference (OL-resultater – arkivert) 
(en) Davide Bresadola – FIS (kombinert) 
(en) Davide Bresadola – FIS (skihopping)
Danny Queck

Danny Queck (født 17. september 1989) er en tysk skihopper.
Han debuterte i verdenscupen i skihopping i Harrachov i januar 2011. Hans beste individuelle plasseringer i verdenscupen er to 19. plasser fra renn i desember 2012.


== Referanser ==


== Eksterne lenker ==
(en) Danny Queck – FIS (skihopping)
Mario Gavranović

Mario Gavranović (født 24. november 1989) er en sveitsisk fotballspiller som spiller for den tyrkiske klubben Kayserispor.Han har tidligere spilt for klubbene FC Lugano, Yverdon-Sport, Neuchâtel Xamax, FC Schalke 04, Mainz 05 og  NK Rijeka. Gavranović har spilt flere landskamper for Sveits' herrelandslag og på aldersbestemte landslag.


== Klubbkarriere ==
Gavranović startet sin fotballkarriere hos ungdomsklubbene AS Vezia og Team Ticino før han i 2006 ble hentet til FC Lugano. Han debuterte for Lugano i 2006/2007-sesongen av Challenge League (nest høyeste nivå), og i hans andre sesong scoret han åtte mål på 21 seriekamper. Sommeren 2008 signerte han under på en kontrakt med Yverdon-Sport, hvor han scoret åtte mål på 20 seriekamper. Under 2009/2010-sesongen ble han lånt ut til Neuchâtel Xamax, hvor han scoret åtte mål på 17 seriekamper. 
Gavranović forlot både Neuchâtel Xamax og Yverdon-Sport den 1. februar 2010, da han skrev under på en kontrakt med den tyske klubben FC Schalke 04. Under Mesterligaen 2010/2011 scoret Gavranović ett mål under Schalkes sammenlagtseier over Valencia CF i åttendedelsfinalen, og hjalp klubben videre til kvartfinalen. Han scoret også i kvartfinalen i DFB-Pokal i kampen mot 1. FC Nürnberg i januar 2011, og var med i troppen som til slutt vant turneringen etter finaleseier over MSV Duisburg i mai 2011. Med unntak av disse målene slet han med å etablere seg hos Schalke 04, i sterk konkurranse med blant andre Klaas-Jan Huntelaar og Raúl González, og fikk kun ti målløse seriekamper, før han i 2011/2012-sesongen ble lånt ut til Mainz 05.
Ved sesongslutt 2011/2012 gikk kontrakten med Schalke 04 ut, noe som gjorde han fri til å velge andre klubber. Gavranović signerte deretter under på en fireårskontrakt med FC Zürich i slutten av mai samme år.


== Landslagskarriere ==
Gavranović fikk 14 kamper for Sveits U-21 i perioden 2008 til 2012 og scoret totalt tre mål. Han fikk sin offisielle landslagsdebut for Sveits i EM-kvalifiseringskampen borte mot Bulgaria den 26. mars 2011 (0–0), hvor han kom inn som innbytter for Marco Streller. Hans første og andre landslagsmål kom i samme vennskapskamp mot Kroatia den 15. august 2012. Under kvalifiseringen til VM i fotball 2014 (gruppe E) fulgte han opp med to mål mot henholdsvis Norge og Island.
Han ble tatt ut i Sveits' tropp til VM i fotball 2018 i Russland.Han ble tatt ut i Sveits' EM-tropp til EM i fotball 2021.


== Meritter ==
Schalke 04DFB-Pokal (1): 2010/2011
DFL-Supercup (1): 2011Sveits U-21U21-EM i fotball for herrer i 2011: 2.-plass


== Referanser ==


== Eksterne lenker ==
(en) Mario Gavranović – FIFA 
(en) Mario Gavranović – UEFA 
(fr) Mario Gavranović – LÉquipe 
(en) Mario Gavranović – Transfermarkt 
(en) Mario Gavranović – national-football-teams.com 
(en) Mario Gavranović – WorldFootball.net 
(en) Mario Gavranović – Soccerbase.com 
(en) Mario Gavranović – FootballDatabase.eu 
(de) Mario Gavranović – fussballdaten.de 
(en) Mario Gavranović – Soccerway 
Spillerprofil hos Fussballdaten.de
Kano (delstat)

Kano er en av Nigerias 36 delstater. Den ligger nord i landet og er Nigerias folkrikeste delstat. Delstaten ble opprettet i 1967 og frem til 1991 var også Jigawa en del av Kano, men ble da egen delstat. Byen Kano som er Nigerias nest største by er administrasjonssenter i delstaten.
Efstathios Aloneftis

Efstathios «Stathis» Aloneftis (gresk: Ευστάθιος «Στάθης» Αλωνεύτης, født 29. mars 1983 i Lakatamia i Nikosia) er en kypriotisk fotballspiller som spiller på midtbanen (ving) for APOEL. Han har tidligere spilt for klubbene Omonia, Larissa og tyske Energie Cottbus. Aloneftis har spilt over 50 landskamper for Kypros siden debuten i 2005.


== Klubbkarriere ==
Aloneftis startet sin fotballkarriere hos AC Omonia, hvor han fikk sin seniordebut i førstelagstroppen under 2000/2001-sesongen. Frem til sommeren 2005 spilte han 71 seriekamper for klubben og scoret 18 mål, og var med på å vinne den kypriotiske supercupen LTV Super Cup (2001), serien (2003) og den kypriotiske fotballcupen (2005). Den 22. juni 2005 meldte han overgang til den greske klubben Larissa. Han etablerte seg raskt på førstelaget, og under 2006/2007-sesongen var han med på å spille laget frem til finalen av den greske fotballcupen, hvor Larissa slo Panathinaikos 2–1.Den 31. mai 2007 ble Aloneftis Bosmannspiller og valgte å skrive under på en kontrakt med den tyske klubben Energie Cottbus på en fri overgang. Han spilte kun én sesong i klubben og fikk med seg 12 seriekamper i Bundesligaen i 2007/2008-sesongen før han i juni 2008 returnerte til Omonia og skrev under på en femårskontrakt. I sin andre periode i klubben var han en sentral del av laget som vant seriemesterskapet i 2010, to cupmesterskap (2011 og 2012) samt supercupmesterskapet i 2010.
Den 1. juni 2012 ble Aloneftis og Omonia enige om å avslutte kontraktforholdet, og kun en uke etterpå skrev han under på en treårskontrakt med serierivalen APOEL. I sin første sesong var han med på å hjelpe klubben til å vinne seriemesterskapet for 2012/2013-sesongen.


== Landslagskarriere ==
Aloneftis fikk sin landslagsdebut for Kypros i en VM-kvalifiseringskamp mot Sveits den 30. mars 2005, en kamp som endte 0–1. Hans første mål for Kypros kom i returoppgjøret i samme kvalifisering mot Sveits den 7. september samme år. Siden debuten har han deltatt på landslaget under flere kvalifiseringer til både europamesterskap og verdensmesterskap. 


== Meritter ==
AC OmoniaMarfin Laiki League (2): 2002/2003, 2009/2010
Den kypriotiske fotballcupen (3): 2004/2005, 2010/2011, 2011/2012
LTV Super Cup (2): 2003, 2010LarissaDen greske fotballcupen (1): 2006/2007APOELMarfin Laiki League (1): 2012/2013
LTV Super Cup (1): 2013


== Referanser ==


== Eksterne lenker ==
(en) Efstathios Aloneftis – FIFA 
(en) Efstathios Aloneftis – UEFA 
(en) Efstathios Aloneftis – Transfermarkt 
(en) Efstathios Aloneftis – national-football-teams.com 
(en) Efstathios Aloneftis – WorldFootball.net 
(en) Efstathios Aloneftis – Soccerbase.com 
(en) Efstathios Aloneftis – FootballDatabase.eu 
(en) Efstathios Aloneftis – Soccerway 
(en) Efstathios Aloneftis – EU-Football.info 
(en) Efstathios Aloneftis – PlaymakerStats.com
Fırat Aydınus

Fırat Aydınus (født 25. oktober 1973 i Istanbul) er en tyrkisk fotballdommer som til daglig dømmer i Tyrkias øverste divisjon Süper Lig. Aydınus startet å dømme kamper i 1993 i lavere divisjoner før han i 2001 ble tildelt kamper i 1. Lig (andre nivå) av Türkiye Futbol Federasyonu (TFF).
Han debuterte som dommer i 1993, hvor han blant annet fikk dømme kamper under Türkiye Kupası. Hans debut i Süper Lig kom i 2003. Aydınus ble utnevnt til FIFA-dommer i 2006, og har dømt flere internasjonale kamper både på seniornivå og for alderbestemte landslag. Han har også dømt Europaligaen, og fikk dømme kamper under gruppespillet av Mesterligaen 2012/2013. I januar 2009 ble forfremmet fra UEFA Category 1 til kategorien eliteutvikling.


== Referanser ==


== Eksterne lenker ==
(en) Fırat Aydınus – Transfermarkt (dommer) 
(en) Fırat Aydınus – WorldFootball.net 
(en) Fırat Aydınus – WorldFootball.net (dommer) 
(en) Fırat Aydınus – Tyrkias fotballforbund (manager) 
Dommerprofil hos Türkiye Futbol Federasyonu
Dommerprofil hos Worldreferee.com
Dommerprofil hos Worldfootball.net
David Fernández Borbalán

David Fernández Borbalán (født 30. mai 1973 i Almería) er en spansk fotballdommer som til daglig dømmer i Spanias øverste divisjon Primera División.
Fernández Borbalán debuterte i Primera División den 12. september 2004 i en kamp mellom Levante UD og Racing de Santander. Han ble utnevnt til FIFA-dommer i januar 2010, og fikk sin seniordebut den 18. januar samme år i en vennskapskamp mellom Finland og Sør-Korea.
Han har dømt flere kamper både i Europaligaen og Mesterligaen. Den 10. desember 2011 dømte han El Clásico mellom Real Madrid CF og FC Barcelona. Fernández Borbalán deltok også under EM i fotball 2012 i det spanske dommerteamet under ledelse av Carlos Velasco Carballo.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Worldfootball.net
Det tyske sportforum

Det tyske sportforum (tysk: Deutsches Sportforum) er en del av Olympiaparken i Berlin, beliggende i ortsteilen Westend i bydelen Charlottenburg-Wilmersdorf. 
Tysklands kroppsøvingsskole (Deutschen Hochschule für Leibesübungen) ble grunnlagt i 1919 og skolen ønsket et nasjonalt senter for sport og kroppsøving. Arkitektkonkurransern ble vunnet av Werner March (1894-1976) og Walter March (1898-1969) sønner av Otto March, arkitekten for Deutsches Stadion, forløperen til Olympiastadion. Arbeidene ble påbegynt i 1925, men fullført først i 1936. Bygningene er oppført i modernistisk stil.
Anlegget ble planlagt i tre deler; øst i området finnes bygningene som omkranser Jahnplatz og Friesenhof, i sør er det anlagt flere store friområder med idrettsanlegg og i vest finnes Frauenbereich (norsk: Kvinneområdet). Den tyske sportens hus («Haus des Deutschen Sportes») er det arkitektoniske midtpunktet og har sin søylegang vendt ut mot Jahnplatz, oppkalt etter Turnvater Jahn. Kuppelsalen i Den tyske sportens hus ble under lekene i 1936 brukt som fektearena. Friesenhof er oppkalt etter Friedrich Friesen, som sammen med Jahn var en av den tyske turnidrettens grunnleggere. 
I 1934 ble anlegget innlemmet i riksanlegget (Reichsportfeld), reist foran sommer-OL i 1936. Deler av anlegget ble ødelagt under den andre verdenskrigen. Etter krigen ble Sportforum brukt som hovedkvarter for de britiske okkupasjonsstyrkene, helt til det i 1994 ble tilbakelevert til Berlins myndigheter. Det brukes i dag av en rekke idrettsforeninger, Berlins sportmuseum og den profesjonelle fotballklubben Hertha BSC.


== Bilder ==

		
		
		
		


== Referanser ==


== Eksterne lenker ==
(en) Deutsches Sportforum – kategori av bilder, video eller lyd på Commons 
Oversiktskart med forklaringer på olympiastadion-berlin.de
Marijo Strahonja

Marijo Strahonja (født 21. august 1975 i Zagreb) er en kroatisk fotballdommer som til daglig dømmer i Kroatias øverste divisjon Prva HNL. I tillegg har han dømt flere kamper både i Europaligaen og Mesterligaen.
Strahonja ble utnevnt til FIFA-dommer i 2004 og dømte blant annet under U21-EM i fotball for herrer i 2011 i Danmark og under kvalifiseringen til VM i fotball 2014. Hans første internasjonale kamp på seniornivå kom den 9. februar 2005 i en vennskapskamp mellom Slovenia og Tsjekkia (0–3).
Den 15. juli 2004 dømte Strahonja sin første kamp i Europaligaen mellom FC Levadia Tallinn og Bohemian FC i første kvalifiseringsrunde (0–0). Hans første kamp i Mesterligaen fulgte den 21. juli 2010, da i andre kvalifiseringsrunde i kampen mellom Sparta Praha og FK Liepājas Metalurgs (2–0).


== Referanser ==


== Eksterne lenker ==
(en) Marijo Strahonja – Transfermarkt (dommer) 
Dommerprofil hos Worldreferee.com
Dommerprofil hos Worldfootball.net
Ferenc Puskás stadion

Ferenc Puskás stadion (ungarsk: Puskás Ferenc Stadion) var et idrettstadion i hovedstaden Budapest i Ungarn. Stadionet ble åpnet i 1952 etter fem års byggetid for Ungarns herrelandslag i fotball, og ble oppkalt etter Ferenc Puskás (1927–2006), som var en av verdens ledende fotballspillere på 1940- og 1950-tallet. Stadionet het Népstadion (Folkets stadion) i perioden 1952 til 2002, men skiftet deretter navn for å hedre landets mest kjente fotballspiller. 
Ferenc Puskás stadion ble bygget i perioden 1948 til 1953 av frivillige, og da primært av soldater og annet militært personell. Stadionet ble bygget i ungarsk fotballs storhetstid med en total tilskuerkapasitet på 104 000. Kun ett år etter åpningen ble kanskje den mest kjente kampen spilt på Népstadion mellom Ungarn og England, hvor hjemmenasjonen vant hele 7–1.Népstadion var vertsarena for EM i friidrett både i 1966 og i 1998. Det har også blitt avholdt flere store konserter på stadionet, blant andre av Queen, U2, AC/DC, Metallica, Mötley Crüe, Peter Gabriel, Sting, Roger Waters, Depeche Mode og Bruce Springsteen. 
I oktober 2012 ble det offentliggjort planer om å bygge et nytt stadion kalt Nye Ferenc Puskás stadion med byggestart i løpet av 2014. Det nye stadionet ble brukt til EM 2020.


== Referanser ==


== Eksterne lenker ==
(en) Puskás Ferenc Stadion – kategori av bilder, video eller lyd på Commons 
Worldstadiums.com – Hungary, Stadion Puskás Ferenc Arkivert 9. november 2013 hos Wayback Machine.
Knut Torstensen Sjøli

Knut Torstensen Sjøli (født 20. februar 1877 i Sand sogn i Nord-Odal, død 14. februar 1955) var en norsk bygningshåndverker og politiker, hjemmehørende i Arbeiderpartiet. Han satt på Stortinget gjennom syv perioder, fra 1916 til 1945.Sjøli jobbet som bygningshåndverker fra femtenårsalderen, stort sett i bygdene rundt Oslo. Han ble medlem av Arbeiderpartiet i Hedmark, og engasjert i politikken i Nord-Odal. Der satt han i herredsstyret fra 1907 og om lag 30 år framover. En periode var han også varaordfører.I Nord-Odal satt han blant annet i skolestyret, helserådet, menighetsrådet, overligningsnemnda og den kommunale gjeldskomiteen. Han var også medlem i Elektrisitetsverkets styre og i Tuberkulosehjemmets styre. Han var medlem av Hedmark fylkesskattestyre og var varamann til Riksskattestyret.Sjøli ble valgt inn på Stortinget første gang ved valget i 1915, som representant for Vinger og Odalen. Ved valget i 1918 ble han gjenvalgt. I 1921 ble han valgt inn som 6. representant for Hedmark.Ved den store splittelsen i Ap i 1923 sluttet store deler av partiorganisasjon og velgere i Hedmark opp om det nye Norges Kommunistiske Parti, og Sjøli ble ved valget i 1924 kun suppleant. Men ved valget i 1927 vant han igjen stortingsplassen, nå som 4. representant for Hedmark. Han ble også gjenvalgt i 1930, 1933 og 1936, og han var således stortingsmann helt til 1945.På Stortinget satt han i justiskomiteen, universitets- og fagskolekomiteen, jernbanekomiteen, skog- og vassdragskomiteen, protokollkomiteen og kommunalkomiteen.
Da Stortinget i 1919 diskuterte rettskrivingsreformen av 1917, som hadde møtt mye kritikk fra kjente forfattere, var Sjøli en av mange reformforsvarere. Forslag om å gå tilbake til gammel rettskriving tapte – ved én votering måtte presidentens dobbeltstemme til. I ettertid ble Sjøli av enkelte motstandere gitt rollen som den viktigste i reformkampen – hvorfor skulle en snekker fra dalene få bestemme over det norske språk? Blant annet skrev forfatteren Nils Kjær en epistel med tittelen «Sjølisproget».


== Referanser ==


== Eksterne lenker ==
(no) Knut Torstensen Sjøli hos Norsk senter for forskningsdata
Greta Molanders fond

Greta Molanders fond er navnet på en bilsportutmerkelse som ble utdelt første gang i 1987. Sjekken er på 50.000 kr og utdeles til en ung rallyfører og er oppkalt etter den svenske rallyføreren Greta Molander.


== Prisvinnere ==
1987: Ole Vincent Såtvedt
1988: Torfinn Heller
1989: Birger Gundersen
1990: Odd Liengen
1991: Runar Pedersen
1992: Tommy Jahnsrud
1993: Trond Lyseng
1994: Geir Nymoen
1995: Trond Sveinsvoll
1996: Knut Høistad
1997: Henning Solberg
1998: Petter Solberg
1999: Rune Andrè Dalsjø
2000: Martin Stenshorne
2001: Per Steinar Dybdal
2002: Thomas Schie
2003: Marcus Foss
2004: Tord Linnerud
2005: Christian Selmer
2006: Sveinung Bieltvedt
2007: Mads Østberg
2008: Trond G. Svenkerud
2009: Andreas Mikkelsen
2010: Petter Kristiansen
2011: Steve Røkland
2012: Frank Tore Larsen
2013: Anders Kjær
Benin City

Benin City er en by i Nigeria, den ligger sør i landet ved elven Benin, cirka 240 kilometer vest for Lagos. Den er administrasjonssenter for delstaten Edo.
Borno (delstat)

Borno er en av Nigerias 36 delstater. Den ble opprettet i 1976. Den ligger nordøst i landet og grenser til Kamerun, Niger og Tsjad. Maiduguri er administrasjonssenter i delstaten.
Det som nå er Borno er kjerneområdet til den gamle staten Bornu.


== Referanser ==


== Eksterne lenker ==
Offisielt nettsted 
(en) Borno State – kategori av bilder, video eller lyd på Commons
Anambra

Anambra er en av Nigerias 36 delstater. Den ligger sør i landet øst for elven Niger. Millionbyen Onitsha er den største byen, men delstatens administrasjonssenter er Awka.


== Eksterne lenker ==
Offisielt nettsted 
(en) Anambra State – kategori av bilder, video eller lyd på Commons
Ekiti

Ekiti er en av Nigerias 36 delstater. Den ligger sør i landet og vest for elven Niger. Den ble etablert i 1996, tidligere var den en del av delstaten Ondo. Ado Ekiti er delstatens administrasjonssenter.
Gombe (delstat)

Gombe er en av Nigerias 36 delstater. Den ligger nordøst i landet og ble etablert i 1996, tidligere var den en del av delstaten Bauchi. Delstatens administrasjonssenter ligger i byen Gombe.
Salomos oder

Salomos oder er en kort kristen tekst på 42 sanger eller oder som muligens kan dateres til 300-tallet. Teksten har et gnostisk preg. 
De eldste delene av verket ble først kjent i nyere tid gjennom Pistis Sophia-manuskriptet, som ble funnet i 1773. En bortmot komplett versjon ble funnet av den britiske samleren og forskeren J. Rendel Harris (1852–1941) i 1909, i en større mengde manuskripter som han hadde brakt med seg til England. Harris publiserte sin versjon i 1911. I 1912 fant Francis Crawford Burkitt (1864–1935) et annen manuskript i British Museum. 
På grunn av tekstens gjentatte henvisninger til «visdommen» blir den vanligvis oppfattet som preget av gnostiske strømninger, eller til og med skrevet av gnostiske kristne. Om dette er tilfelle, er det mest sannsynlig et produkt av valentinsk teologi. 


== Litteratur ==
Salomos Oder: Gnostiske og mystiske salmer. Oversatt og med introduksjon av Rune Ødegaard. Krystiania, 2011. ISBN 978-82-998243-4-7
Bayelsa

Bayelsa er en av Nigerias 36 delstater. Den ligger sør i landet ved Beninbukta og ble grunnlagt i 1996, tidligere var den en del av delstaten Rivers. Delstatens administrasjonssenter ligger i byen Yenagoa. Nigerias president Goodluck Jonathan kommer fra delstaten, han var guvernør i  Bayelsa i perioden 9. desember 2005 til 28. mai 2007.